
谞讝讬专 讟讝 注"讗 - 驻讬专讜砖 砖讟讬讬谞讝诇抓

讜讗诪专 诇讬讛 [诇讜] 专' 讗讜砖注讬讗: 专' 讬讜住讬 拽讗讬 讻讜转讬讱 [注讜诪讚 讘砖讬讟转讱] 讚讗诪专 [砖讗讜诪专] 讙诐 讛讜讗 诪讻讗谉 讜诇讛讘讗 诪讟诪讗, 讜诇讻谉 讗讬谉 讟讜诪讗讛 诇讗讞专 转讞讬诇转 讬讜诐 讛砖讘讬注讬 住讜转专转. 讜诇讻讗讜专讛 拽砖讛 注诇 专' 讗讜砖注讬讗: 讜讛讗 [讜讛专讬] 专' 讬讜住讬 诇诪驻专注 讛讜讗 讚讗诪专 [砖讗讜诪专] 讻诪讜 砖讛讘讗谞讜 拽讜讚诐! 讗诇讗 讜讚讗讬 讬砖 诇驻专砖 砖专' 讗讜砖注讬讗 住讘讜专: 诪讗讬 [诪讛] 诇诪驻专注 砖讗诪专 专' 讬讜住讬 鈥� 讻讜讜谞转讜 专拽 诪讚专讘谞谉 [诪讚讘专讬 住讜驻专讬诐] 讜诇讗 诪谉 讛转讜专讛.


 注诇 注爪诐 砖讬讟转讜 砖诇 专' 讬讜住讬 砖讜讗诇讬诐: 讜专' 讬讜住讬, 诪讻讚讬 住讘专 [讛专讬 住讘讜专] 讛讜讗 诪拽爪转 讛讬讜诐 讻讻讜诇讜, 讗诐 讻谉 讝讘讛 讙诪讜专讛 讚诪讬讬转讗 [砖诪讘讬讗讛] 拽专讘谉 讛讬讻讬 诪砖讻讞转 诇讛 [讗讬讱 讗转讛 诪讜爪讗 讗讜转讛]? 砖讛专讬 讻讬讜谉 讚讞讝讬讗 讘驻诇讙讬讛 讚讬讜诪讗 [砖讛讬讗 专讜讗讛 讚诐 讘讞爪讬 讛讬讜诐], 讗诐 诪拽爪转 讛讬讜诐 讻讻讜诇讜, 讗诐 讻谉 讗讬讚讱 驻诇讙讬讛 讚讬讜诪讗 住诇讬拽 [讞爪讬 讛讬讜诐 讛讗讞专 讛讜诇讱] 诇讛 诇砖讬诪讜专, 砖讛专讬 讘讻诇 驻注诐 讗谞讞谞讜 专讜讗讬诐 讗转 诪拽爪转 讛讬讜诐 讻讻讜诇讜! 讜诪砖讬讘讬诐: 讗讬讘注讬转 讗讬诪讗 [讗诐 转专爪讛 讗诪讜专] 讚拽讗 砖驻注讛 [砖讛讬讗 砖讜驻注转 讚诐] 讘诇讬 讛驻住拽 转诇转讗 转诇转讗 讬讜诪讬 讘讛讚讬 讛讚讚讬 [砖诇讜砖讛 讬诪讬诐 讬讞讚, 专爪讜驻讬诐]. 讜讗讬讘注讬转 讗讬诪讗 [讜讗诐 转专爪讛 讗诪讜专]: 讚讞讝讬讗 转诇转讗 讬讜诪讬 [砖专讜讗讛 讚诐 砖诇讜砖讛 讬诪讬诐] 住诪讜讱 诇砖拽讬注转 讛讞诪讛 讜谞诪爪讗 砖谞讟诪讗转 讘讻诇 讬讜诐 讘住讜祝 讛讬讜诐 讜讘专讗砖讬转 讛讬讜诐 讛讘讗 砖诇讗 讛讜讗讬 [讛讬转讛] 诇讛 砖讛讜转 讘讬讜诐 讛讘讗 诇讛讬讟讛专 讚住诇讬拽 诇讬讛 诇诪谞讬讬谞讗 [砖转注诇讛 诇讛 诇诪谞讬谉] 砖诇 讬讜诐 讟讛专讛 讻谞讙讚 讬讜诐 讛讟讜诪讗讛.



讗 诪砖谞讛 诪讬 砖讗诪专 "讛专讬谞讬 谞讝讬专" 住转诐, 讜诇讗 驻讬专砖 讻诪讛 讬诪讬诐 讬讛讬讛 谞讝讬专 鈥� 诪讙诇讞 讗转 砖注专讜 讘讬讜诐 砖诇砖讬诐 讜讗讞讚 诇转讞讬诇转 讛谞讝讬专讜转, 讜讗诐 讙讬诇讞 诇讬讜诐 砖诇砖讬诐 鈥�/b> 讬爪讗. 讗诐 讗诪专 讘诪驻讜专砖 "讛专讬谞讬 谞讝讬专 砖诇砖讬诐 讬讜诐" 鈥�/b> 讗诐 讙讬诇讞 诇讬讜诐 砖诇砖讬诐 诇讗 讬爪讗, 讗诇讗 讞讬讬讘 诇讛砖诇讬诐 砖诇讜砖讬诐 讬讜诐 讘谞讝讬专讜转 讜诇讙诇讞 讘讬讜诐 砖诇讜砖讬诐 讜讗讞讚.


诪讬 砖谞讝专 砖转讬 谞讝讬专讜转 砖拽讬讘诇 注诇 注爪诪讜 讘谞讚专 诇谞讛讜讙 砖转讬 谞讝讬专讜讬讜转 鈥� 诪讙诇讞 讗转 砖注专讜 注诇 讛谞讝讬专讜转 讛专讗砖讜谞讛 讘讬讜诐 砖诇砖讬诐 讜讗讞讚, 讜讗转 讛砖谞讬讛 讘讬讜诐 砖砖讬诐 讜讗讞讚 砖讻讬讜谉 砖谞讝讬专讜转讜 讛讞诇讛 讻讘专 讘讬讜诐 讛砖诇讜砖讬诐 讜讗讞讚 诇讗讞专 砖讙讬诇讞, 谞诪爪讗 诪讙诇讞 诇讗讞专 砖诇讜砖讬诐 讬讜诐. 讜讗诐 讙讬诇讞 讗转 讛专讗砖讜谞讛 讘讬讜诐 砖诇砖讬诐 鈥�/b> 诪讙诇讞 讗转 讛砖谞讬讛 讘讬讜诐 砖砖讬诐 (砖讛讜讗 讬讜诐 砖诇讜砖讬诐 讜讗讞讚 诇转讞讬诇转 讛谞讝讬专讜转 讛砖谞讬讛), 讜讗诐 讙讬诇讞 讗转 讛砖谞讬讛 讘讬讜诐 砖砖讬诐 讞住专 讗讞讚 鈥� 讙诐 讛讜讗 讬爪讗, 砖讛专讬 讘讚讬注讘讚 讗诐 讙讬诇讞 讘讬讜诐 砖诇讜砖讬诐 诇谞讝讬专讜转 鈥� 讬爪讗.


讜讝讜 注讚讜转 讛注讬讚 专' 驻驻讬讬住, 砖拽讬讘诇 诪专讘讜转讬讜 注诇 诪讬 砖谞讝专 砖转讬 谞讝讬专讜转, 砖讗诐 讙讬诇讞 讗转 讛专讗砖讜谞讛 讘讬讜诐 砖诇砖讬诐 诪讙诇讞 讗转 讛砖谞讬讛 诇讬讜诐 砖砖讬诐, 讜讗诐 讙讬诇讞 讗转 讛砖谞讬讛 诇讬讜诐 砖砖讬诐 讞住专 讗讞讚 讬爪讗, 诪砖讜诐 砖讬讜诐 砖诇 砖诇砖讬诐 砖诇 诪谞讬谉 专讗砖讜谉 注讜诇讛 诇讜 诪谉 讛诪谞讬谉 诇谞讝讬专讜转 讛砖谞讬讛.


讘 诪讬 砖讗诪专 "讛专讬谞讬 谞讝讬专" 住转诐, 讗诐 谞讟诪讗 讘讬讜诐 砖诇砖讬诐 鈥�/b> 住讜转专 讗转 讛讻诇, 讜爪专讬讱 诇讞讝讜专 讜诇谞讛讜讙 谞讝讬专讜转 砖诇讬诪讛 诪转讞讬诇讛. 专' 讗诇讬注讝专 讗讜诪专: 讗讬谞讜 住讜转专 讗诇讗 砖讘注讛 讬诪讬诐, 讜爪专讬讱 诇诪谞讜转 砖讘注讛 讬诪讬诐 讗讞专讬诐 注讚 砖讬讟讛专, 讜讬讘讬讗 拽专讘谞讜转讬讜 诇讗讞专 诪讻谉. 讗诪专 "讛专讬谞讬 谞讝讬专 砖诇砖讬诐 讬讜诐", 砖讘诪拽专讛 讻讝讛 讗诐 讙讬诇讞 讘讬讜诐 砖诇讜砖讬诐 诇讗 讬爪讗 讻诪讘讜讗专 诇注讬诇, 讗诐 谞讟诪讗 讬讜诐 砖诇砖讬诐 诇讻诇 讛讚注讜转 住讜转专 讗转 讛讻诇. 讗诪专 "讛专讬谞讬 谞讝讬专 诪讗讛 讬讜诐", 讗诐 谞讟诪讗 讘讬讜诐 诪讗讛 鈥�/b> 住讜转专 讗转 讛讻诇. 专' 讗诇讬注讝专 讗讜诪专: 讗讬谞讜 住讜转专 讗诇讗 砖诇砖讬诐 讬讜诐, 砖爪专讬讱 诇讞讝讜专 讜诇诪谞讜转 砖诇讜砖讬诐 讬讜诐 讘诇讘讚. 讗诐 谞讟诪讗 讘讬讜诐 诪讗讛 讜讗讞讚 讗讘诇 注讚讬讬谉 诇讗 讛讘讬讗 讗转 拽专讘谞讜转讬讜 鈥� 住讜转专 专拽 砖诇砖讬诐 讬讜诐 讜诇讗 讗转 讻诇 讝诪谉 谞讝讬专讜转讜. 专' 讗诇讬注讝专 讗讜诪专: 讗讬谞讜 住讜转专 讗诇讗 砖讘注讛.


讙 讙诪专讗 砖谞讬谞讜 讘诪砖谞讛: 诪讬 砖讗诪专 "讛专讬谞讬 谞讝讬专" 讜谞讟诪讗 讘讬讜诐 讛砖诇砖讬诐 鈥�/b> 住讜转专 讗转 讛讻诇, 专' 讗诇讬注讝专 讗讜诪专: 讗讬谞讜 住讜转专 讗诇讗 砖讘注讛.

